 Muuse Biixi oo kadib kulankaasi xisbiga KULMIYE yeeshay shir jaraaid ku qabtay xafiiskiisa maanta, waxa uu baaq ku saabsan xannuunkan u diray qaybaha kala duwan ee bulshada reer Somaliland, waxaannu yidhi, Maanta waxa uu culayska ugu badani innaga saaran yahay waa Shuban-biyoodka oo ku fidaya dalka, kana soo bilaabmay Buuhoodle, Laascaanood iyo Boorama oo la xakameeyey, laakiin iminka Burco ayuu xoog weyn ku leeyahay, waxaannu baaq weyn u diraynaa Wasaaradda Caafimaadka, hayadaha dadka ka caawiya caafimaadka ee ay ugu horrayso Hayadda Caafimaadka Adduunka ee WHO in arrintaas gurmad degdeg ah laga galo, gaar ahaan magaalada Burco oo iminka dhimashadu aad u kordhayso iyo sidii aannu shubanku aad ugu sii fidi lahayn, taasna waxa lagaga bixi karaa in marka hore wacyigelin xoog leh la sameeyo oo ay ka qaybqaataan dhammaanba Tv-yada, Wargeysyada iyo Website-yada. 